01/06/2017 | Administración LocalMunicipal
A Capela
Bases para a contratación laboral temporal técnico de turismo

O obxecto das presentes bases é proceder á contratación laboral temporal, por obra ou servizo, dun/ha técnico/a en turismo para o servizo de promoción do turismo na Oficina Municipal de Información Turística, situada no Portal das Fragas do Eume, en base aos criterios de publicidade da convocatoria, mérito e capacidade dos candidatos, e financiada con cargo ao Programa DP0029/2017, do Servizo de Promoción Económica, Turismo e Emprego da Deputación Provincial da Coruña. A lexislación aplicable ven determinada por: – O Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro. – A Lei 2/2015, de 29 de abril, do emprego público de Galicia. – A Lei 2/2007 de 28 de marzo, do traballo en igualdade das mulleres de Galicia. – Os artigos 21.1. g), 91, e 103 da Lei 7/1985, de 2 de abril, de bases do réxime local.- – O artigo 177 do Texto refundido das disposicións legais vixentes en materia de réxime local, aprobado polo Real decreto lexislativo 781/1986, de 18 de abril.- – O Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, de 10 de marzo (de carácter supletorio conforme o artigo 1.3).- – O Texto Refundido da Lei do Estatuto dos Traballadores, aprobado por Real Decreto Lexislativo 2/2015, do 23 de outubro. – Lei 48/2015, do 29 de outubro, de Orzamentos Xerais do Estado para o ano 2016. – A Lei 30/1992, de 26 de novembro, de réxime xurídico das administracións públicas e o procedemento administrativo común. En canto a regulación das condicións do contrato estarase ao disposto no Texto refundido da Lei do Estatuto dos Traballadores, aprobado por Real Decreto Lexislativo 2/2015, de 23 de outubro, polo que se aproba o Estatuto dos Traballadores. A duración do contrato será de cinco meses (xullo a novembro de 2017). A xornada ordinaria de traballo será de trinta e sete horas e media (37,5) semanais. No período de duración do contrato deberase traballar sábados, domingos e festivos. O tipo de contrato será por obra ou servizo determinado e as retribucións a percibir son as seguintes: * Salario bruto: 1.504,42 euros. * Rateo de pagas extraordinarias: 250,74 euros. Para participar nas probas selectivas, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes, e deberán manterse durante todo o proceso selectivo: a) Ter a nacionalidade española, sen prexuízo do disposto no artigo 57 do TREBEP. b) Ter cumpridos os 16 anos de idade e non ter alcanzado a idade de xubilación forzosa. c) Posuír a capacidade funcional para o desenvolvemento das tarefas propias do posto. d) Estar en posesión da titulación esixida: -Técnico Superior en Guía, Información e Asistencia Turística. -Técnico en Empresas e Actividades Turísticas. -Grado ou diplomado en Turismo ou equivalente homologado -Grado ou licenciatura en Historia da Arte -Grado ou licenciatura en Humanidades. e) Non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentenza firme para o exercicio de funcións públicas. f) Non estar incurso en causas de incompatibilidade do persoal ao servizo das administracións públicas conforme á normativa vixente. O anuncio desta convocatoria publicarase no Boletín Oficial da Provincia e no taboleiro de anuncios do Concello de A Capela e páxina web municipal. O resto de anuncios relativos a este proceso selectivo difundiranse mediante a súa publicación no taboleiro de anuncios do Concello de A Capela. No prazo de sete (7) días naturais, contados a partir do día seguinte ao da publicación do anuncio da convocatoria no Boletín Oficial da Provincia, os aspirantes deberán presentar a súa solicitude, segundo o modelo que se facilitará nas oficinas municipais, no Rexistro Xeral do Concello de A Capela ou por calquera das formas previstas no artigo 38.4 da Lei 30/92, do 26 de novembro, do Réxime Xurídico das Administracións Públicas e do Procedemento Administrativo Común (neste caso, os aspirantes deberán comunicalo mediante correo electrónico durante o mesmo prazo que o de presentación de instancias, na seguinte dirección de correo electrónico: correo@concellodacapela. es xunto cos orixinais ou copias compulsadas da seguinte documentación: -Documento nacional de identidade ou equivalente. -Titulación esixida segundo o disposto na base cuarta, que se acreditará co orixinal ou fotocopia compulsada do título, ou no seu defecto, xustificante de ter efectuado o depósito para a súa obtención acompañado de certificación oficial de ter superados os estudios conducentes para a súa expedición. - Currículo do/a aspirante. - Xustificantes acreditativos dos méritos alegados. - Acreditación do coñecemento do galego. A acreditación do coñecemento da lingua galega realizarase coa presentación do certificado de coñecemento da lingua galega CELGA 4, ou equivalente, debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG nº 146, do 30 de xullo). Os/as aspirantes que non podan acreditar o coñecemento do galego da forma prevista no apartado anterior deberán de acreditalo mediante unha proba de galego que terá carácter obrigatorio. Dita proba consistirá na tradución directa do castelán ao galego dun texto proposto polo Tribunal durante un tempo máximo de 30 minutos. Dita proba cualificarase co resultado de apto ou non apto. Rematado o prazo de presentación de instancias, ditarase resolución declarando a listaxe provisional de admitidos/as e excluídos/as, con indicación, se é o caso, das causas da exclusión. Esta resolución publicarase no taboleiro de anuncios do Concello de A Capela. A resolución pola que se aproba a listaxe provisional de admitidos/as e excluídos/as será definitiva no caso de non haber excluídos/as. No caso de habelos, os/as aspirantes excluídos/as, dispoñen dun prazo de dous (2) días hábiles, a contar dende o seguinte ao da publicación da devandita resolución, para presentar as reclamacións oportunas ou emendas de defectos, nos termos do artigo 71 da Lei 30/92. Posteriormente elaborarase unha nova listaxe cos/as candidatos/as definitivamente admitidos/as e excluídos/as, segundo o resultado das correccións ás que se refire o parágrafo anterior, que será igualmente exposta no taboleiro de anuncios da Concello de A Capela. Nesta resolución indicarase tamén cal será a data, lugar e hora na que se haberá de levar a cabo a valoración dos méritos aos que se refire a base 9, así como a composición do Tribunal de selección. A valoración dos méritos alegados polos concursantes realizarase polo Tribunal cualificador que estará constituído por: -Presidente: Un funcionario de Habilitación estatal. -Vocais: Tres empregados públicos designados pola Alcaldía. -Secretario: Un funcionario da Corporación. O Tribunal cualificador ten a facultade de resolver cantas dúbidas xurdan e tomar acordos correspondentes á consecución de criterios de puntuación obxectivos. O tribunal non poderá constituírse nin actuar validamente sen a asistencia de mais da metade dos seus membros debendo estar presentes o presidente e o secretario. O Tribunal cualificador poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección. De tódalas reunións que faga o Tribunal levantarase acta subscrita polo Secretario do mesmo. Os membros do tribunal deberán absterse de intervir, notificandóo á autoridade convocante, cando neles concorran circunstancias das previstas no artigo 28 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Os/as aspirantes poderán recusar aos membros do Tribunal cando se deran calquera das citadas circunstancias. A selección realizarase tendo en conta o necesario cumprimento dos principios constitucionais de igualdade, mérito, capacidade e publicidade. A selección de aspirantes realizarase nas seguintes fases: valoración de méritos e entrevista persoal. Unha vez reunido o Tribunal de selección procederase á valoración dos méritos de acordo co seguinte baremo: - Por servizos prestados para calquera administración pública como funcionario de carreira ou interino ou contratado laboral fixo ou temporal, en postos de igual ou similar categoría e no que se desenvolvan tarefas ou funcións propias do posto que se convoca: 0,20 puntos por cada mes de servizo. - Por servizos prestados en empresas privadas como contratado laboral fixo ou temporal, en postos de igual ou similar categoría e no que se desenvolveran tarefas ou funcións propias do posto que se convoca: 0,20 puntos por cada mes de servizo. b.1) Por estar en posesión de más dunha titulación das esixidas na base cuarta, un (1) punto por cada titulación a maiores da computada como requisito. b.2) Por titulacións académicas en idiomas comunitarios, nivel básico un (1) punto por título e idioma, e nivel superior 2 (2) puntos por título e idioma. En materias relacionadas coas tarefas do posto de traballo convocado, impartidos por escolas públicas de formación de persoal ao servizo das administracións públicas, organismos da administración e institucións públicas ou debidamente homologados por estes. Non serán obxecto de valoración as certificacións expedidas por academias privadas senón se xustifica a homologación sinalada.1. Por cada curso de duración igual ou superior a 200 horas: 1 punto.2. Por cada curso de duración igual ou superior a 75 horas e inferior a 200 horas: 0,50 puntos.3. Por cada curso de duración igual ou superior a 10 horas e inferior a 75 horas: 0,20 puntos. Non se valorarán materias, certificacións nin cursos que formen parte dunha titulación académica. -Servizos como persoal funcionario. Deberán presentar a seguinte documentación orixinal ou copia compulsada: Certificación de servizos prestados emitida pola administración correspondente. -Servizos como persoa laboral, deberán presentar informe de vida laboral emitido pola Tesourería Xeral da Seguridade Social e contratos de traballo. Deberán presentar o orixinal ou copia compulsada do título ou certificación que o acredite. Deberán presentar orixinal ou copia compulsada do diploma no que debe constar como mínimo o programa, duración do curso en horas, o título do mesmo e a correspondente homologación de selo caso, ou ben certificación emitida polo organismo que o impartiu no que se fagan constar os mesmos datos. O Tribunal realizará unha entrevista curricular a todos os aspirantes coa finalidade de avaliar a adecuación da persoa candidata ao posto de traballo. O Tribunal preguntará sobre aspectos do currículo así como a cuestións relativas ás funcións a desempeñar no posto de traballo, a súa actualización de coñecementos e o coñecemento do Concello de A Capela, do Mosteiro de Caaveiro e da oferta turística da Comarca do Eume. A entrevista terá lugar no Salón de Plenos da Casa do Concello, unha vez rematada a valoración de méritos. A puntuación máxima será de 4 puntos. O Tribunal despois da cualificación publicará a lista coa cualificación definitiva dos aspirantes por orde de puntuación no Taboleiro de anuncios do Concello, elevando a proposta de contratación ó Sr. Alcalde-Presidente da persoa seleccionada por orde de puntuación, valorando obxectiva e proporcionalmente os méritos achegados e xustificados. A proposta de contratación non poderá incluír máis persoas que prazas convocadas. Así mesmo o Tribunal poderá formular proposta ó Sr. Alcalde-Presidente para deixar deserta a convocatoria no caso de que ningún dos aspirantes acredite méritos suficientes No caso de que o aspirante seleccionado renunciara, considerarase proposto o seguinte da lista. Con carácter previo a formalización do contrato os aspirantes seleccionados deberán xustificar adecuadamente no prazo de dous días naturais contados a partir da notificación da resolución da convocatoria, que reúnen todos e cada un dos requisitos e condicións esixidas, a tal efecto, de non tela feito con anterioridade, deberán presentar a seguinte documentación. -Certificado médico oficial de non padecer enfermidade nin estar afectado por limitación física ou psíquica que sexa incompatible co exercicio das funcións para as que resultou seleccionado/a. - Declaración xurada de non ter sido separado/a, mediante expediente disciplinario, do servizo de ningunha administración pública, nin atoparse inhabilitado/apor sentenza firme para o exercicio de funcións públicas - Declaración expresa de non estar incurso en causa de incompatibilidade do persoal ao servizo das administracións públicas conforme á normativa vixente. A non presentación da referida documentación implica a perda dos dereitos adquiridos facultando á Alcaldía-Presidencia para formalizar contrato co aspirante seguinte da lista de puntuación do Tribunal. As presentes bases como todos os actos derivados do procedemento de selección poderán ser impugnados polos interesados nos casos e na forma establecidos na Lei 30/92, do 26 de novembro, do Réxime Xurídico das Administracións Públicas e do Procedemento Administrativo Común e na Lei 29/1998, do 13 de xullo, reguladora da Xurisdición Contencioso-Administrativa. A CAPELA, 29 de maio de 2017 O Alcalde, Manuel Meizoso López